《集陈辅德候潮亭闻洪孺成出都》
明代·麦应中

百尺楼前花欲飞，天涯游子竟谁依。春风西北无消息，海色东南有是非。

白璧此时还按剑，黄河落日易沾衣。共言骏骨千金尽，不信骅骝志独违。

作者简介：麦应中，初名来牟，字孺时。东莞人。明神宗万历元年（一五七三）举人。官江西抚州推官，迁广西河池州知州。有《雪洞稿》。清温汝能《粤东诗海》卷三六、民国张其淦《东莞诗录》卷一五有传。